text: [{"text_idx": "#000004", "text": "Ministeerri Fayyaa ibsa Kiibxata har\u2019aa baaseen, qorannoo laabiraatoorii sa\u2019aatii 24 darban keessatti namoota 4,599 irratti geggeeffameen, namoota 190 irratti vaayirasiin Koroonaa argamuu beeksise."}, {"text_idx": "#000005", "text": "Namoonni vaayirasichi irratti argame dhiira 135 fi dubartoota 55 yoo ta\u2019an, hundinuu lammiilee Ityoophiyaa tahuu ibsame."}, {"text_idx": "#000006", "text": "Namoota kanneen jidduu 153 jiraattota magaalaa Finfinnee, 2 naannoo Tigiraay, 10 naannoo Amaaraa, 3 naannoo Somaalee, 3 naannoo Hararii, 16 jiraattota naannoo Oromiyaa yoo tahan, 3 ammoo jiraattota naannooKibbaa tahuu ibsi ministeerichaa ni addeessa."}, {"text_idx": "#000007", "text": "Haaluma kanaan Ityoophiyaa keessatti baay\u2019inni namoota Vaayirasii Koronaatiin qabamanii 2,336 kan gahe yoo ta\u2019u, namoonni 379 ammoo dhibee kanarraa fayyuu ibsame.\nDabalataanis ministeerri Fayyaa ibsa har\u2019a baase kanaan, sababa vaayirasii koraanaatiin kaleessa namoonni 5 du\u2019uu ibse. Haaluma kanaan biyyattii keessatti lakkoofsi namoota sababa vaayirasichaatiin du\u2019anii 32 gahee jira."}, {"text_idx": "#000008", "text": "Ministeerichi ibsa kaleessa baaseen lakkoofsi namoota vaayirasichi irratti argamee 136 jedhamee kan gabaafame dogongora tahuu ibsuun, namoonni 10 kanneen kanaan dura vaayirasichi irratti argamee hordoffiin godhamaafii ture akka taheefi lakkoofsi namoota vaayirasichi irratti argamee 126 jechuun sirreeffamaa baase."}, {"text_idx": "#000009", "text": "June 9, 2020 at 9:27 pmGabaasa COVID-19 iddoo kan qabame jedhu San Osoo bifa Keelloodhaan ta\u2019ee gaariidha.Reply"}, {"text_idx": "#000013", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000018", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]